ಸ್ಟೇಜ್ ಮೇಲೆ ಹತ್ತದೆ ಪತ್ನಿ ಮುಂದೆ ನಾಚಿ ನೀರಾದ ಧೋನಿ

ಬೆಂಗಳೂರು: ಭಾರತ ಕ್ರಿಕೆಟ್ ತಂಡದ ಮಾಜಿ ನಾಯಕ ಕ್ಯಾಪ್ಟನ್ ಕೂಲ್ ಧೋನಿ ಅವರು, ಸ್ಟೇಜ್ ಮೇಲೆ ಹತ್ತದೆ ಪತ್ನಿ ಮುಂದೆ ನಾಚಿ ನೀರಾದ ವಿಡಿಯೋವೊಂದು ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗಿದೆ.

ಮೈದಾನಕ್ಕೆ ಇಳಿದಾಗ ಸಾವಿರಾರು ಜನರ ಮುಂದೆ ಸಖತ್ ಕೂಲ್ ಹಾಗೇ ಇರುತ್ತಿದ್ದ ಧೋನಿ, ನಾಚಿಕೆ ಸ್ವಭಾವದವರಂತೂ ಅಲ್ಲವೇ ಅಲ್ಲ. ಕ್ರಿಕೆಟ್ ಗೀಳಿನ ನಡುವೆಯು ಸಿಕ್ಕ ಅವಕಾಶಗಳನ್ನ ಧೋನಿ ಚೆನ್ನಾಗಿ ಬಳಸಿಕೊಳ್ಳುತ್ತಿದ್ದರು. ಮೈಕ್ ಸಿಕ್ಕಾಗ ಹಾಡೇಳಿ ರಂಜಿಸುತ್ತಿದ್ದರು. ಆದರೆ ಖಾಸಗಿ ಕಾರ್ಯಕ್ರಮವೊಂದರಲ್ಲಿ ಸ್ಟೇಜ್ ಹತ್ತೋಕೆ ಧೋನಿ ಸಿಕ್ಕಾಪಟ್ಟೆ ನಾಚಿಕೊಂಡಿದ್ದು ಅಲ್ಲಿದ್ದವರಿಗೆ ಸಖತ್ ಮಜಾ ನೀಡಿದೆ.

https://www.instagram.com/p/B72Us8NgFrc/?utm_source=ig_embed

ಕಾರ್ಯಕ್ರಮವೊಂದರಲ್ಲಿ ಭಾಗಿಯಾಗಿದ್ದ ಧೋನಿಯನ್ನು ಖ್ಯಾತ ಗಾಯಕ ಅರ್ಮಾನ್ ಮಲಿಕ್ ಸ್ಟೇಜ್ ಮೇಲೆ ಬರುವಂತೆ ಆಹ್ವಾನಿಸಿದರು. ಆದರೆ ಸ್ಟೇಜ್ ಮೆಟ್ಟಿಲು ಹತ್ತಿದ್ದ ಮಾಹಿ, ನಾಚಿಕೊಳ್ಳುತ್ತಾ ಹಿಂದಕ್ಕೆ ಓಡಿ ಬಂದು ನೆರೆದಿದ್ದ ಜನರ ಗುಂಪು ಸೇರಿದರು.

ಇದನ್ನೆಲ್ಲ ನೋಡುತ್ತಿದ್ದ ಪತ್ನಿ ಸಾಕ್ಷಿ ಧೋನಿಯನ್ನ ಸ್ಟೇಜ್ ಮೇಲೆ ಹೋಗಿ ಎಂದು ಧರ್ಮ ಪತಿಯನ್ನ ಸ್ಟೇಜ್ ಹತ್ತಿಸಿದರು. ನಂತರ ಖ್ಯಾತ ಗಾಯಕ ಅರ್ಮಾನ್ ಮಲ್ಲಿಕ್ ಹಾಡಿಗೆ ತಲೆತೂಗಿದ್ದ ಧೋನಿ, ಪತ್ನಿ ಸಾಕ್ಷಿಯನ್ನು ಸ್ಟೇಜ್‍ಗೆ ಕರೆದು ವೇದಿಕೆ ಮೇಲೆ ಬಂದ ಧೋನಿ ದಂಪತಿ ಅರ್ಮಾನ್ ಮಲ್ಲಿಕ್‍ರ ಕೌನ್ ತುಜೇ ಅನ್ನೋ ಹಾಡಿಗೆ ಫಿದಾ ಆದರು. ಈಗ ಧೋನಿ ದಂಪತಿಯ ಈ ವಿಡಿಯೋ ಇಸ್ಟಾಗ್ರಾಮ್‍ನಲ್ಲಿ ಸಖತ್ ಸೌಂಡ್ ಮಾಡುತ್ತಿದೆ.